
2.1
α. Η καλλιέργεια ανθοκομικών φυτών με σκοπό να διατεθεί στην αγορά το άνθος τους, έχει μεγάλες δυνατότητες ανάπτυξης στη χώρα μας, καθώς υπάρχουν κατάλληλες εδαφοκλιματικές συνθήκες, για την παραγωγή πολλών ανθοκομικών φυτών αυτής της κατηγορίας, με μικρό σχετικά κόστος.
β. Παραδείγματα ανθοκομικών φυτών που καλλιεργούνται για κομμένο λουλούδι:
· αστράκι,
· βιολέτα,
· ζέρμπερα,
· γαριφαλιά,
· τριανταφυλλιά,
· χρυσάνθεμο.
Οι μαθητές/τριες πρέπει να αναφέρουν τέσσερα (4) από τα παραπάνω ανθοκομικά φυτά.
2.2
α. Στην εικόνα 1 απεικονίζονται φυτά που αναπτύσσονται με την τεχνική του μεριστωματικού πολλαπλασιασμού.
Μειονέκτημα αυτής της μεθόδου μπορεί να θεωρηθεί το γεγονός ότι απαιτείται ακριβός εργαστηριακός εξοπλισμός και ειδικές γνώσεις για την εφαρμογή της.
β. Τα μέσα όπου αναπτύσσονται τα κύτταρα, τα οποία προέρχονται από μέρη του φυτού που λέγονται μεριστώματα, είναι τεχνητά θρεπτικά διαλύματα, που τοποθετούνται μέσα σε αποστειρωμένα δοχεία (δοκιμαστικοί σωλήνες, κωνικές φιάλες κ.ά.).

